|  |  |  |  |
| --- | --- | --- | --- |
| **referat NESK styremøte** | | | |
|  | | | |
| Deltakere:  FORFALL | Gisle Eriksen, Monica Brendsrud, Kyrre Rørstad, Fredrik Aalerud,  Arild Skeivik, Tormod Rødsjø og Dag Kleven | | |
| Møtedato: | Referent: | Møteleder: | Neste møtedato: |
| 22.05.2025 | Dag | Dag | Ikke fastsatt |

## **34.05.2025 Gjennomgang av styrets oppgaver, arbeidsform og fordeling av oppgaver**

Da dette var første møtet med nytt styre etter generalforsamling, hvor 3 av medlemmene var nye, var hovedsaken i møtet å gjennomgå styrets oppgaver, fordele ansvar/oppgaver og diskutere arbeidsformen i styret. I den forbindelse innledet leder med å referere til NESK lover § 1-2 hvor klubbens formål er definert, og at dette er styrende for styrets oppgaver og arbeid.

I forhold til hyppighet på møter foreslo leder at tidligere praksis hvor styret møtes en gang i måneden på teams, og at styret samles fysisk i januar måned, videreføres. Mindre saker som krever raskere behandling kan besluttes via E-post korrespondanse, samt at leder og/eller de enkelte styremedlemmene kan be om at det innkalles til «ekstraordinært» styremøte dersom det er behov for dette.

Det er hensiktsmessig at ansvar for oppfølging av de ulike utvalg og driften av klubben fordeles mellom styremedlemmene. Følgende roller og ansvar ble fordelt

* Økonomi : Dag Kleven
* Kommunikasjon med medlemmer inkl. styrets kontaktperson mot Web komite og Fuglehunden : Monica Brendsrud
* Kontaktperson mot distriktskontakter : Arild Skeivik
* Kontaktperson mot jaktprøveledere : Kyrre Rørstad
* Kontaktperson mot instruktørutvalg : Monica Brendsrud
* Kontaktperson mot avlsråd : Fredrik Aalerud
* Kontaktperson mot Helseprosjektet : Kyrre Rørstad

Kontaktperson mot AR ble ikke avklart endelig i møtet.

Styret diskuterte også hvorvidt det er fornuftig å ha en egen person som har ansvar for sponsorer, men ble enig om at dette er et felles ansvar for alle styremedlemmer.

Styrets representasjon til Fuglehundting, Generalforsamling Fuglehunden og RU

Klubbens praksis har vært at NESK er representert med leder og nestleder på FKF’s Fuglehundting og i forkant av tinget har Fuglehunden AS gjennomført sin generalforsamling.

Videre er det normalt leder for avlsråd og leder for NESK som representerer klubben i RU. I de tilfeller hvor det er hensiktsmessig (saker hvor det er behov for annen kompetanse) kan andre stille på vegne av NESK.

Oppdatering av styrets medlemmer i Brønnøysundregistrene

NESK er registrert i Brønnøysundregistrene og i den sammenheng må styrets medlemmer være registrert med navn og personnummer. Klubbens regnskapsfører Anne Grethe Sætrang sørger for å oppdatere dette, men trenger navn og personnummer for å kunne gjennomføre endringen i Brønnøysundregistrene

Vedtak

* Kyrre som p.t. har turnus/skiftordning sender oversikt over tilgjengelige datoer for møteplan fremover.
* Alle nye styremedlemmer sender persondata til Anne Grethe Sætrang som ordner oversender protokoll fra generalforsamling og sender inn nødvendig informasjon om styremedlemmene,

## **35.05.2025 Status utvalg**

**Avlsråd :**

Foregående styre gjennomførte en endring i AR og leder og styremedlemmene fra det forrige styret redegjorde for bakgrunnen for dette. Nytt avlsråd fremkommer i styrereferat av 22.04.2025.

Monica uttrykte bekymring for at sammensetningen i nytt avlsråd medfører at kompetansen i forhold til eksteriør er redusert i det nye avlsrådet. Dette medfører at AR må knytte til seg eksterne ressurser som innehar denne kompetansen ved behov, noe det er åpning for i instruks for avlsrådet.

Vedtak :

Styret ber avlsrådet om å foreslå/redegjøre for hvordan AR vil sikre tilgang til kompetanse på eksteriør- området (ved behov eller utvidelse av AR?)

**Distriktskontakter :**

NESK har p.t 24 distriktskontakter. Aktivitetsnivået er varierende, og klubben har i de senere årene avsatt mer penger enn hva som er brukt til aktiviteter i distriktene. Samtidig er det viktig at aktiviteter koordineres med distriktsklubbene.

Vedtak :

Styret er positiv til å bidra med midler (i henhold til vedtatt budsjett på Generalforsamlingen), dersom noen distriktskontakter ønsker å gjennomføre en aktivitet lokalt. I slike tilfeller ønskes det at det legges frem et budsjett som kan være grunnlag for beslutning i styret.

**Jaktprøvekomiteer**

Klubben arrangerer 2 jaktprøver pr. år som er Ringebuprøven og Kongsvoldprøven. Kongsvoldprøven er i år NM Høyfjell. Styret er av den oppfatning at prøveledelsen for disse arrangementene har god kontroll, men det knytter seg noe usikkerhet i forhold til tilgang til prøveterreng på Kongvold. Styret håper å få ytterligere avklaring i forhold til dette og eventuelle erstatningsterreng fra FKF på Fuglehundtinget.

Vedtak :

Styret tok orienteringen til etterretning.

**Instruktørutvalg**

Klubben har et egen instruktørutvalg, som i det siste året har hatt lav aktivitet. Klubben har mottatt hendelse fra Anne-Grethe Sætrang med forslag om å opprette et nytt instruktørutvalg. Det er ønskelig at styret blir mer involvert på dette området

Vedtak :

Styret er enig i at det opprettes et nytt instruktørutvalg.

Monica, som er styrets representant tar kontakt med instruktørutvalget og blir enig om veien videre.

## **36.05.2025 Fuglehundtinget**

Leder og nestleder vil delta på Fuglehundtinget på vegne av NESK og de ulike saker som er til behandling ble diskutert på møtet. I forhold til valg har NESK levert sin innstilling til FKF’s valgkomite som ble gjennomgått på møtet. Videre ble sakene som er fremmet til Fuglehundtinget diskutert.

I forbindelse med usikkerheten rundt terrengsituasjonen på Kongsvold/Hjerkinn ble det foreslått at dette kan være et tema på en eventuell temakveld på Fuglehundtinget.

Vedtak :

I forhold til valg er det naturlig at NESK representanter stemmer i henhold til innstilling. Når det gjelder de øvrige sakene ønsker ikke styret at de som representerer NESK skal ha bundet mandat.

Styret besluttet videre at Gisle Eriksen tar kontakt med FKF og foreslår at det gjennomføres en temakveld.

## **37.05.2025 Innkommet post**

1. Henvendelse fra Svein Kvaale

Styret har mottatt henvendelse fra Svein Kvaale som mener at det er uklare og urimelig forskjeller i krav til deltagelse i NM lag og VM deltagelse samt uklare og urimelig forskjeller i støtten til dette.

Vedtak :

Så vidt styret kjenner til er årsaken til at kravene er ulike er at bedømmingen av hundene er svært forskjellig. Dette er også grunnen til at VM komiteen i FKF har egne regler for uttak til VM lag, St.

Hubertus og Middelhavs Cup.

Styret har imidlertid begrenset kunnskap om dette, og vil rette en forespørsel til VM komiteens leder (videresende Svein Kvaale sin henvendelse til VM komiteen.) for kommentar

1. Forespørsel om å etablere en instruktørkontrakt med person med utdannelse fra en annen klubb

Vedtak :

Styret er på prinsipielt grunnlag skeptisk til å inngå en slik avtale, men ber instruktørutvalget om å komme med en innstilling for endelig vedtak fattes.